**Seletuskiri 2025. aasta eelarve III lugemiseks**

Vormsi valla 2025. aasta eelarve esimene lugemine (vt lisa 5 ja lisa 4) toimus 13. detsembril 2024. aastal. Vastavalt Vormsi valla põhimääruse § 64 said ettepanekuid eelarve eelnõu muutmiseks või täiendamiseks esitada volikogu liikmed 10 päeva jooksul peale esimese lugemise toimumist kirjalikult vallavalitsusele.

Eelarve I lugemise järgselt esitasid muudatusettepanekuid volikogu liikmed Jaak Kaabel ning Madli Paulus ja Henry Timusk. Vallavalitsuse arvamus esitatud muudatusettepanekute kohta koos vallavalitsuse täpsustustega eelarvesse esitati II lugemiseks volikogu veebruarikuu istungile käesoleval aastal. Volikogu istungil, 14. veebruaril 2025. aastal, otsustati, et volikogu liikmete poolt esitatud muudatusettepanekutest toetatakse alljärgnevaid ettepankuid:

1. I lugemise järgselt volikogu ja komisjonide tasude arvelt vabanenud 10 000 eurot viia üle üldmajanduslike arendusprojektide reale.
2. Lisada eelarvesse Vormsi kui elamise sihtkoha turundamine, summas 10 000 eurot. Kate sellele saadakse 10 000 euro ulatuses põhitegevuse majanduse real olevast üldplaneeringu koostamise täiendavatest vahenditest.

Eelarve II lugemine katkestati 14. veebruaril 2025.

Vastavad muudatused viidi eelarve projekti sisse ning esitati volikogu märtsikuu istungile käesoleval aastal teise lugemise jätkamiseks koos vallavalitsuse täpsustustega (vt lisa 3). Volikogu istungil, 14. märtsil 2025. aastal lõpetati eelarve II lugemine ning otsustati suunata eelarve III lugemisele.

Vormilisi parandusettepanekuid, mis ei täienda või muuda eelarvet sisuliselt, II ja III lugemise vahel tehtud ei ole. Detailsem eelarve seletuskiri oli esitatud I lugemiseks (vt lisa 4) ja II lugemiseks (vt lisa 3).

Koostanud: Agle Romulus